Ministru kabineta rīkojuma projekta „Par valsts nekustamā īpašuma Kārklu ielā 67, Jelgavā, nodošanu Jelgavas pilsētas pašvaldības īpašumā” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42.panta pirmā daļa un 43.pants.  Jelgavas pilsētas domes 2012.gada 27.septembra lēmums Nr.12/9 „Piekrišana nekustamā īpašuma Kārklu ielā 67, Jelgavā pārņemšanai pašvaldības īpašumā”. |
| 2. | Pašreizējā situācija un problēmas | Valsts nekustamais īpašums Kārklu ielā 67, Jelgavā, LV-3008 (nekustamā īpašuma kadastra Nr. 0900 008 0092), kas sastāv no zemes vienības 2777 m2 (zemes vienības kadastra apzīmējums 0900 008 0092) un vienas būves (būves kadastra apzīmējums 0900 008 0092 023), un ir ierakstīts Jelgavas pilsētas pašvaldības īpašumā zemesgrāmatā uz valsts vārda Veselības ministrijas personā, (turpmāk – nekustamais īpašums). Nekustamais īpašums atrodas valsts sabiedrības ar ierobežotu atbildību „Slimnīca „Ģintermuiža”” (turpmāk – slimnīca) lietošanā un apsaimniekošanā. Slimnīcas funkciju izpildei nekustamais īpašums nav nepieciešams, jo nekustamajā īpašumā iepriekš izvietotā darbība pārcelta uz slimnīcas kompleksu Filozofu ielā 69, Jelgavā. Veselības ministrija, izvērtējot citu ministrijas padotības iestāžu un kapitālsabiedrību nepieciešamību pēc nekustamā īpašuma un citus atsavināšanas veidus, konstatēja, ka vispiemērotākais atsavināšanas veids ir nekustamo īpašumu nodot Jelgavas pilsētas pašvaldības (turpmāk – pašvaldība) īpašumā pašvaldības funkciju veikšanai, ņemot vērā tās izteikto priekšlikumu pārņemt nekustamo īpašumu.  Jelgavas pilsētas dome ar 2012.gada 27.septembra lēmumu Nr.12/9 „Piekrišana nekustamā īpašuma Kārklu ielā 67, Jelgavā pārņemšanai pašvaldības īpašumā” (turpmāk – pašvaldības lēmums) pieņēma lēmumu piekrist pārņemt no valsts bez atlīdzības nekustamo īpašumu – sabiedrības interešu īstenošanai veselības aprūpes nozarē, veicinot veselības aprūpes pieejamību un iedzīvotāju veselīgu dzīvesveidu.  Lai nodrošinātu, ka pašvaldība nekustamo īpašumu izmantos pašvaldības autonomās funkcijas nodrošināšanai, rīkojuma projektā nosakāms, ka nekustamais īpašums bez atlīdzības nododams valstij, ja tas vairs netiek izmantots šā rīkojumā minētās funkcijas nodrošināšanai.  Nekustamais īpašums ierakstīts Jelgavas pilsētas zemesgrāmatas nodalījumā Nr.100000506733 uz Veselības ministrijas vārda (kadastra Nr. 0900 008 0092). Nekustamais īpašums sastāv no zemesgabala 2777 m2 platībā (kadastra apzīmējums 01000930684) un ēkas 576,7 m2 (ēkas kadastra apzīmējums 09000080092023).  Nekustamajam īpašumam ir noteikti šādi apgrūtinājumi:  1) aizsargjosla gar siltumtrasi kanālā 0,0205 ha;  2) aizsargjoslas gar ūdensvadu 0,0194 ha;  3) aizsargjosla gar pašteces kanalizācijas vadu 0,0319 ha;  4) aizsargjosla gar elektrisko tīklu gaisvadu līniju ar nominālo spriegumu 0,4 kV 0,0181 ha;  5) aizsargjosla gar pazemes kabeļu telekomunikāciju līniju 0,0189 ha;  6) tauvas josla gar dīķi 0,0137 ha;  7) aizsargjosla ap valsts ģeodēzisko atbalsta punktu 0,0002 ha;  8) aizsargjosla gar vidēja spiediena gāzes vadu;  9) zemes appūšanas risks 0,2777 ha;  10) aizsardzības zona ap kultūras pieminekli „Ģintermuiža”, vēlāk „slimnīcas apbūve” 0,2777 ha.  Vienlaicīgi pašvaldības īpašumā tiek nodoti ar šo nekustamo īpašumu pastāvīgi saistītie komunālie tīkli: ūdensvada, kanalizācijas, gāzes un elektroapgādes tīkli:  1)kanalizācijas vada 135 m (no Kārklu ielas 67, Jelgavā, līdz Kārklu ielas, Jelgavā, sadales akai E-2);  2)ūdensvada tīkla 137 m (no Kārklu ielas 67 līdz Kārklu ielas sadales akai ŪA-1);  3) gāzes vada 40 m (no maģistrālā Kārklu ielas, Jelgavā, gāzes vada pa esošo gāzes vadu);  4) elektroapgādes sistēma Kārklu ielā 67, Jelgavā: esošā gaisvadu līnija 380V ir avārijas stāvoklī, nepieciešams to demontēt; elektroapgādei Kārklu ielā 67, Jelgavā nepieciešams izstrādāt projekta dokumentāciju un izbūvēt jaunu elektropievadu.  Pašvaldības lēmuma 2.punkts nosaka, ka nekustama īpašuma pārņemšana veicama pēc Ministru kabineta attiecīgā rīkojuma izdošanas par valsts nekustamā īpašuma nodošanu pašvaldības īpašumā bez atlīdzības.  Lai nekustamo īpašumu nodotu pašvaldības īpašumā, nepieciešams Ministru kabineta rīkojums. |
| 3. | Saistītie politikas ietekmes novērtējumi un pētījumi | Nav veikti |
| 4. | Tiesiskā regulējuma mērķis un būtība | Ministru kabineta rīkojuma „Par valsts nekustamā īpašuma Kārklu ielā 67, Jelgavā, nodošanu Jelgavas pilsētas pašvaldības īpašumā” projekta (turpmāk – Ministru kabineta rīkojuma projekts) mērķis ir pieņemt Ministru kabineta lēmumu par nekustamā īpašuma nodošanu pašvaldības īpašumā bez atlīdzības.  Ministru kabineta rīkojuma projekta būtība ir saskaņā ar Publiskas personas mantas atsavināšanas likuma 43.pantu atļaut Veselības ministrijai nodot bez atlīdzības Jelgavas pilsētas pašvaldības īpašumā zemesgrāmatā uz valsts vārda Veselības ministrijas personā ierakstīto valsts nekustamo īpašumu (nekustamā īpašuma kadastra Nr. 0900 008 0092) – zemes vienību 2777 m2 (zemes vienības kadastra apzīmējums 0900 008 0092) un būvi (būves kadastra apzīmējums 0900 008 0092 023) – Kārklu ielā 67, Jelgavā, pašvaldības autonomo funkciju nodrošināšanai.  Ministru kabineta rīkojuma projekts nosaka, ka Jelgavas pilsētas pašvaldība saskaņā ar Publiskas personas mantas atsavināšanas likuma 42.panta pirmo daļu nekustamo īpašumu izmanto pašvaldības autonomās funkcijas nodrošināšanai – sabiedrības interešu īstenošanai veselības aprūpes nozarē, veicinot veselības aprūpes pieejamību un iedzīvotāju veselīgu dzīvesveidu. Rīkojuma projekts nosaka, ka pašvaldība bez atlīdzības nekustamo īpašumu nodod valstij, ja tas vairs netiek izmantots minētās funkcijas nodrošināšanai.  Ministru kabineta rīkojuma projekts pilnībā atrisinās anotācijas 2.punktā minētās problēmas. |
| 5. | Projekta izstrādē iesaistītās institūcijas | Veselības ministrija, Jelgavas pilsētas dome, slimnīca. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts neskar trešo personu intereses |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nekustamā īpašuma nodošanu pašvaldībai, tiks segti no pašvaldības budžeta | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma izpildi nodrošinās Veselības ministrija un Jelgavas pilsētas dome |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija. | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija. | Projekts šo jomu neskar |
| 6. | Cita informācija. | Nav |

Anotācijas II, IV, V un VI sadaļa – Ministru kabineta rīkojuma projekts šīs jomas neskar.

Veselības ministre I.Circene

06.02.2013 16:13

1144

I.Brūvere,

67876061, Ieva.Bruvere@vm.gov.lv